ปริมาณอุจาระที่เราขับถ่ายออกมาจะมากหรือน้อย ขึ้นอยู่กับปริมาณอาหารที่เราทานใช่ไหมคับ การถ่ายอุจาระน้อย มีความสัมพันธ์เกี่ยวกับโรคมะเร็งลำไส้ไหมคับ การขับถ่ายแบบไหนอ่ะคับที่มีแนวโน้ม เสี่ยงต่อการเป็นมะเร็งลำไส้คับ
สวัสดีค่ะ มะเร็งลำไส้ใหญ่ คือมะเร็งที่เกิดกับส่วนใดส่วนหนึ่งในลำไส้ใหญ่รวมถึงส่วนต้นของทวารหนัก อาการอาจมาด้วย พฤติกรรมการขับถ่ายเปลี่ยนแปลงไปจากเดิม เช่นท้องผูกสลับท้องเสียและเป็นเรื้อรัง ถ่ายอุจจาระเป็นเลือด รู้สึกถ่ายไม่สุด ปวดท้อง รู้สึกแน่นอึดอัดบริเวณช่วงท้องเหมือนมีแก๊สในท้อง ท้องอืด อ่อนเพลีย เหนื่อยง่าย น้ำหนักลงโดยไม่มีสาเหตุหากขับถ่ายยังเป็นปกติ ไม่มีท้องผูกสลับท้องเสีย หรือมูกเลือดปนกับอุจจาระ เพียงแต่ถ่ายอุจจาระออกมาน้อยลง จะยังคิดถึงสาเหตุจากโรคมะเร็งลำไส้ใหญ่ได้น้อยค่ะ ลักษณะและปริมาณอุจจาระจะสัมพันธ์กับชนิดและปริมาณอาหารที่รับประทานเข้าไปด้วยเช่นกันแนะนำสังเกตอาการและลักษณะอุจจาระดังกล่าวไป หากมีความผิดปกติใดๆ ควรปรึกษาแพทย์เพิ่มเติม